## Uredba o unutarnjem ustrojstvu Ministarstva zaštite okoliša, prostornog uređenja i graditeljstva

### NN 16/2004 (6.2.2004.), Uredba o unutarnjem ustrojstvu Ministarstva zaštite okoliša, prostornog uređenja i graditeljstva

# VLADA REPUBLIKE HRVATSKE

474

Na
temelju članka 60. stavaka 1. i 2. Zakona o sustavu državne uprave (»Narodne
novine«, br. 75/93, 48/99, 15/2000, 59/2001 i 199/2003) i članka 27. stavka 1.
Zakona o ustrojstvu i djelokrugu ministarstava i državnih upravnih organizacija
(»Narodne novine«, broj 199/2003), Vlada Republike Hrvatske je na sjednici održanoj
3. veljače 2004. godine, donijela

## UREDBU

### o unutarnjem ustrojstvu Ministarstva zaŠtite okoliŠa, prostornog ureĐenja i graditeljstva

Članak
1.

Ovom se
Uredbom određuje unutarnje ustrojstvo Ministarstva zaštite okoliša, prostornog
uređenja i graditeljstva (u dalj­njem tekstu: Ministarstvo), nazivi upravnih
organizacija i drugih unutarnjih ustrojstvenih jedinica u sastavu Ministarstva,
njihov djelokrug i način upravljanja, te okvirni broj državnih službenika i
namještenika potrebnih za obavljanje poslova iz djelokruga Ministarstva.

Uz
poslove utvrđene ovom Uredbom unutarnje ustrojstvene jedinice Ministarstva
obavljaju i druge poslove koje im povjeri ministar.

I.
UNUTARNJE USTROJSTVO

Članak
2.

Za
obavljanje poslova iz djelokruga Ministarstva ustrojavaju se sljedeće upravne
organizacije i druge unutarnje ustrojstvene jedinice u sastavu Ministarstva:

1. Kabinet ministra

2. Tajništvo Ministarstva

3. Samostalna služba za zakonodavstvo

4. Samostalna služba za žalbe i prekršaje

5. Uprava za zaštitu okoliša

6. Uprava za prostorno uređenje

7. Uprava za inspekcijske poslove

8. Uprava za stanovanje, komunalno gospodarstvo i graditeljstvo

9. Zavod za prostorno planiranje.

II.
DJELOKRUG I USTROJSTVO UPRAVNIH ORGANIZACIJA U SASTAVU MINISTARSTVA I
UNUTARNJIH USTROJSTVENIH ORGANIZACIJA

1.
KABINET MINISTRA

Članak
3.

U
Kabinetu ministra obavljaju se stručni i administrativni poslovi za ministra i
državne tajnike, poslovi praćenja rada i komuniciranja s Vladom Republike
Hrvatske, Hrvatskim saborom i njihovim radnim tijelima te drugim
ministarstvima, poslovi odnosa s javnošću, medijskog i drugog prezentiranja
rada Ministarstva, poslovi uređivanja WEB stranica Ministarstva i časopisa
Okoliš te drugih publikacija, poslovi koordiniranja međunarodne suradnje,
protokolarni poslovi i drugi poslovi u svezi s ostvarivanjem programa rada
Ministarstva i aktivnostima ministra i državnih tajnika.

2.
TAJNIŠTVO MINISTARSTVA

Članak
4.

U
Tajništvu Ministarstva obavljaju se poslovi usklađivanja rada upravnih
organizacija u sastavu Ministarstva i unutarnjih ustrojstvenih jedinica, daju
upute za rad u svezi s ostvarivanjem plana rada, koordiniraju poslovi na izradi
i ostvarivanju plana rada i temeljem nacrta planova rada predlažu planovi
stručnog usavršavanja i osposobljavanja državnih službenika, poduzimaju mjere
za osiguranje učinkovitosti u radu, sastavljaju izvješća ministru o
ostvarivanju plana rada i drugih pitanja u svezi s radom i ustrojstvom
Ministarstva.

U
Tajništvu se također obavljaju kadrovski, opći, tehnički i pomoćni poslovi, kao
i poslovi vođenja biblioteke s publikacijama Ministarstva i drugim tiskanim
materijalima, te osigurava građanima cjelodnevna dostupnost svih publikacija iz
biblioteke, nadzire rad državnih službenika i namještenika, skrbi o urednom i
pravilnom korištenju imovine i sredstava za rad, kao i opremanju prostora
Ministarstva, o voznom parku i korištenju vozila, o načinu održavanja sredstava
i opreme, organizira prijevoz dužnosnika i službenika Ministarstva, obavljaju
poslovi prijepisa i umnožavanja, pisarnice – pismohrane, ekonomata,
telefoniste, domara, održavanje prostora, opreme i čistoće, te poslovi
informatizacije Ministarstva.

U Tajništvu se obavljaju i poslovi u svezi s izradom
prijedloga financijskog plana u skladu s naputcima ministra, te prati
ostvarivanje donesenog financijskog plana, pribavljaju izvješća i vrši nadzor
nad namjenskim trošenjem sredstava, vodi knjigovodstvena evidencija i
analitika, obavljaju računovodstveni i drugi poslovi po nalogu ministra.

U Tajništvu se ustrojavaju:

2.1. Odjel za opće, kadrovske i informatičke poslove

2.2. Odjel za financijsko-planske i računovodstvene
poslove.

2.1.
Odjel za opće, kadrovske i informatičke poslove

Odjel za opće, kadrovske i informatičke poslove prati
i provodi mjere kadrovske politike Ministarstva, obavlja administra­tiv­ne
poslove oko izbora kandidata za prijam u radni odnos i raspored službenika i
namještenika, sudjeluje u izradi, donošenju i realizaciji programa stručnog
usavršavanja, prati statusna prava dužnosnika, državnih službenika i
namještenika, njihov rad i promicanje u službi te obavlja i druge poslove koje
odredi tajnik i ministar neposredno.

Odjel obavlja stručne i tehničke poslove koji se
odnose na pisarnicu, prijepis, pismohranu, opremanje prostorija Ministarstva,
korištenje prometnih sredstava za potrebe Ministarstva te obavlja i druge
poslove koje odredi tajnik i ministar neposredno.

Odjel obavlja poslove vođenja biblioteke s
publikacijama Ministarstva i drugim tiskanim materijalima, te osigurava
građanima cjelodnevnu dostupnost svih publikacija iz biblioteke.

U Odjelu se također obavljaju stručni i tehnički
poslovi nabave i održavanja računalne i programske opreme, izrađuju izvješća i
pripremaju mišljenja na dostavljene materijale iz svog djelokruga te obavljaju
i drugi poslovi koji su mu stavljeni u nadležnost.

Za obavljanje poslova iz stavka 1. ovog članka
ustrojavaju se sljedeće ustrojstvene jedinice:

2.1.1. Odsjek za kadrovske poslove

2.1.2. Odsjek za opće i informatičke poslove

2.1.2.1. Pododsjek pisarnica

2.1.2.2. Pododsjek općih i informatičkih poslova.

*2.1.1.
Odsjek za kadrovske poslove*

Odsjek za kadrovske poslove prati i provodi mjere
kadrovske politike Ministarstva, obavlja vođenje propisanih očevidnika, obav­lja
administrativne poslove oko izbora kandidata za prijam u radni odnos i raspored
službenika i namještenika, sudjeluje u izradi, donošenju i realizaciji programa
stručnog usavršavanja, prati statusna prava dužnosnika, državnih službenika i
namještenika, njihov rad i promicanje u službi, te obavlja i druge poslove koje
odredi tajnik i ministar neposredno.

*2.1.2.
Odsjek za opće i informatičke poslove*

Odsjek
obavlja stručne i tehničke poslove koji se odnose na pisarnicu, prijepis,
pismohranu, opremanje prostorija Ministarstva, korištenje prometnih sredstava
za potrebe Ministarstva te obavlja i druge poslove koje odredi tajnik i
ministar neposredno.

Odsjek
obavlja poslove vođenja biblioteke s publikacijama Ministarstva i drugim
tiskanim materijalima, te osigurava građanima cjelodnevnu dostupnost svih
publikacija iz biblioteke.

U
Odsjeku se također obavljaju stručni i tehnički poslove nabave i održavanja
računalne i programske opreme, izrađuju izvješća i pripremaju mišljenja na
dostavljene materijale iz svog djelokruga te obavljaju i drugi poslovi koji su
mu stavljeni u nadležnost.

U
Odsjeku za opće i informatičke poslove ustrojena su dva pododsjeka:

2.1.2.1.
Pododsjek pisarnica

2.1.2.2.
Pododsjek općih i informatičkih poslova.

*2.1.2.1. Pododsjek pisarnica*

Pododsjek
obavlja stručne i tehničke poslove koji se odnose na prijam akata, upisivanje
akata u propisane očevidnike i vođenje propisanih očevidnika o aktima i o
uredskom poslovanju, otpremu akata, poslove pismohrane, organiziranje i nadzor
nad obavljanjem uredskog poslovanja, rad sa strankama, izrađuju se izvješća
Ministarstva, te obavljaju i drugi poslovi koje odredi tajnik i ministar
neposredno.

*2.1.2.2. Pododsjek općih i informatičkih poslova*

Pododsjek
obavlja poslove vođenja biblioteke s publikacijama Ministarstva i drugim
tiskanim materijalima, te osigurava građanima cjelodnevnu dostupnost svih
publikacija iz biblioteke.

U
Pododsjeku se također obavljaju stručni i tehnički poslove nabave i održavanja
računalne i programske opreme, pružanje manje složenih oblika pomoći
korisnicima informatičkih resursa, izrađuju izvješća i pripremaju mišljenja na
dostavljene materijale iz svog djelokruga te obavljaju i druge poslove koji su
mu stav­ljeni u nadležnost.

*2.2.
Odjel financijsko-planskih i računovodstvenih poslova*

Odjel
financijsko-planskih i računovodstvenih poslova obav­lja stručne poslove u
svezi s izradom prijedloga financijskog plana u skladu s naputcima ministra, te
prati ostvarivanje donesenog financijskog plana, pribavlja izvješća i vrši
nadzor nad namjenskim trošenjem sredstava, vodi knjigovodstvenu evidenciju i
analitiku, obavlja računovodstvene i druge poslove po nalogu ministra.

3.
SAMOSTALNA SLUŽBA ZA ZAKONODAVSTVO

Članak
5.

Samostalna služba za zakonodavstvo obavlja
upravno-pravne i pravne poslove koji se odnose na normativnu djelatnost u svezi
s pripremom i izradom nacrta prijedloga zakona i drugih propisa, međunarodnih,
bilateralnih ugovora i sporazuma iz djelokruga ra­da Ministarstva, osiguravanje
provedbe zakona i drugih propisa, usklađivanje pravnih propisa s propisima
Europske unije, izradu naputaka, stručnih mišljenja i objašnjenja, pripremu
odgovora na zastupnička pitanja, davanje primjedbi i mišljenja na prijedloge
zakona i drugih propisa i prijedloge međunarodnih ugovora, izradu akata iz
svoga djelokruga, praćenje propisa te s tim u svezi predlaganje izmjena i
dopuna, te praćenje međunarodnih i bilateralnih ugovora i sporazuma, obavljanje
poslova i zadataka u svezi sa zakonodavnim projektima koji se temelje na
međunarodnoj suradnji, odnosno međunarodnim ugovorima, bilateralnim ugovorima i
sporazumima, zakonodavnim projektima u okviru Pakta o stabilnosti, programa
CARDS, te zakonodavnim projektima iz drugih programa Europske unije i
koordinaciju poslova i zadataka međunarodne suradnje. Obavlja poslove suradnje
s Državnim odvjetništvom Republike Hrvatske, drugim tijelima državne vlasti,
jedinicama područne (regionalne) i lokalne samouprave, me­đu­narodnim
organizacijama, udrugama i drugim institucijama, te obavlja i druge poslove
koje joj povjeri ministar.

U
samostalnoj službi za zakonodavstvo ustrojavaju se:

3.1.
Odjel za zakonodavne i pravne poslove

3.2.
Odjel za međunarodnopravne poslove.

3.1.
Odjel za zakonodavne i pravne poslove

Odjel
za zakonodavne i pravne poslove predlaže, koordinira, priprema i izrađuje
nacrte prijedloga zakona i drugih propisa iz djelokruga Ministarstva, izrađuje
primjedbe i mišljenja na prijed­loge zakona i drugih propisa, naputke radi
provedbe zakona i drugih propisa, priprema odgovore na zastupnička pitanja,
daje stručna mišljenja i objašnjenja u svezi s provedbom zakona i drugih
propisa, prati provedbu zakona i drugih propisa i predlaže njihovu izmjenu i
dopunu, provodi upravni nadzor, te surađuje sa Državnim odvjetništvom Republike
Hrvatske, tijelima državne vlasti, jedinicama područne (regionalne) i lokalne
samouprave, udrugama i drugim institucijama.

3.2.
Odjel za međunarodnopravne poslove

Odjel
za međunarodnopravne poslove prati provedbu među­narodnih i bilateralnih ugovora
i sporazuma, obavlja poslove i zadatke koji se odnose na zakonodavne projekte
koji se temelje na međunarodnoj suradnji, odnosno međunarodnim ugovorima,
bilateralnim ugovorima i sporazumima, zakonodavnim projektima u okviru
pojedinih međunarodnih programa i programa Europske unije, sudjeluje u
postupcima sklapanja međunarodnih ugovora, bilateralnih ugovora i sporazuma,
izrađuje nacrte prijed­loga zakona o potvrđivanju međunarodnih ugovora,
bilateralnih ugovora i sporazuma iz djelokruga Ministarstva, koordinira poslove
i zadatke međunarodnopravne suradnje, usklađuje pravne propise s propisima
Europske unije iz djelokruga Ministarstva u suradnji s drugim ustrojstvenim
jedinicama Ministarstva, sura­đuje s međunarodnim organizacijama i drugim
institucijama, te obavlja i druge poslove iz svog djelokruga.

4.
SAMOSTALNA SLUŽBA ZA ŽALBE I PREKRŠAJE

Članak
6.

Samostalna
služba za žalbe i prekršaje rješava upravne stvari po žalbama, izvanrednim
pravnim lijekovima, te inicira podno­šenje zahtjeva za zaštitu zakonitosti u
upravnim stvarima iz pod­ručja prostornog uređenja, graditeljstva, stanovanja i
komunalnog gospodarstva. Obavlja poslove upravnog nadzora, priprema i izrađuje
odgovore na predstavke i pritužbe građana u svezi upravnog postupka, daje
stručna mišljenja i objašnjenje u svezi provedbe zakona i drugih propisa iz
područja rješavanja upravne stvari, surađuje s Državnim odvjetništvom Republike
Hrvatske, drugim tijelima državne vlasti i jedinicama područne (regionalne) i
lokalne samouprave, te vodi prekršajne postupke za prekršaje propisane zakonima
iz djelokruga Ministarstva.

U
samostalnoj službi za žalbe i prekršaje ustrojavaju se:

4.1.
Odjel za žalbe

4.2.
Odjel za prekršaje.

4.1.
Odjel za žalbe

Odjel
za žalbe rješava upravne stvari po žalbama, izvanrednim pravnim lijekovima, te
inicira podnošenje zahtjeva za zaštitu zakonitosti u upravnim stvarima iz područja
prostornog uređenja, graditeljstva, stanovanja i komunalnog gospodarstva.
Obavlja poslove upravnog nadzora, priprema i izrađuje odgovore na pred­stavke i
pritužbe građana u svezi upravnog postupka, daje stručna mišljenja i
objašnjenja u svezi provedbe zakona i drugih propisa iz područja rješavanja
upravne stvari, surađuje s Državnim od­vjetništvom Republike Hrvatske, drugim
tijelima državne vlasti i jedinicama područne (regionalne) i lokalne
samouprave.

4.2.
Odjel za prekršaje

Odjel
za prekršaje vodi prekršajne postupke i donosi odluke u prvom stupnju za
prekršaje propisane zakonima iz djelokruga Ministarstva, odlučuje u drugom
stupnju o žalbama protiv odluke voditelja postupka u prekršajnom postupku
donesenih radi pripreme prekršajnog postupka, pokretanje i vođenje postupka. Od­lučuje
o zahtjevima za obnovu prekršajnog postupka. Priprema odgovore na predstavke i
pritužbe građana u odnosu na prekršaj­ne postupke koje provodi, daje mišljenja
i upute u primjeni i provedbi zakona kojima su propisani prekršaji te surađuje
sa Visokim prekršajnim sudom, državnim odvjetnikom i drugim tijelima državne
vlasti.

5.
UPRAVA ZA ZAŠTITU OKOLIŠA

Članak 7.

Uprava za zaštitu okoliša obavlja upravne i stručne
poslove u svezi s provedbom mjera za postupanje s otpadom, očuvanjem kakvoće
zraka, zaštitom klime i ozonskog omotača, provedbom postupka procjene utjecaja
na okoliš, planovima intervencija u zaštiti okoliša te očuvanjem kakvoće mora i
priobalja, očuvanjem kakvoće tla i skrbi za okoliš Podunavlja. Obavlja poslove
koordinacije, stručne izrade i sudjelovanja u izradi strateških dokumenata i
aktivnosti zaštite okoliša te približavanju i priključenju Re­pub­like Hrvatske
europskim integracijama u području zaštite okoliša. Provodi postupak u svezi s
davanjem suglasnosti za obav­ljanje stručnih poslova zaštite okoliša te druge
poslove koje joj povjeri ministar.

U Upravi za zaštitu okoliša ustrojavaju se:

5.1. Odjel za postupanje s otpadom

5.2. Odjel za zaštitu atmosfere, tla, mora i
priobalja

5.3. Odjel za EU integracije i međunarodne projekte

5.4. Odjel za strateško planiranje utjecaja na
okoliš.

5.1.
Odjel za postupanje s otpadom

Odjel
za postupanje s otpadom obavlja upravne i stručne poslove u svezi s provedbom
mjera za gospodarenje i zbrinjavanje otpada. Priprema i izrađuje podloge za
izradu nacrta prijedloga propisa iz područja postupanja s otpadom, odgovara na
zastupnička pitanja, priprema odgovore na predstavke. Provodi postupak i izdaje
rješenja o prekograničnom prometu otpada i rješenja o postupanju s opasnim
otpadom. Izrađuje metodologije za izbor mjerila za nova odlagališta i saniranje
postojećih odlaga­lišta na temelju koncepta racionalnog gospodarenja prostorom
u smislu optimalizacije broja lokacija za odlagališta. Izrađuje struč­ne
podloge za pristupanje međunarodnim ugovorima i sudjeluje u stručnoj pripremi
za izradu nacrta prijedloga zakona o potvr­đi­vanju međunarodnih ugovora iz
djelokruga Odjela. Su­rađuje s nadležnim tijelima državne uprave, jedinicama
lokalne i područne (regionalne) samouprave, ustanovama i tvrtkama te s međuna­rod­nim
organizacijama u svezi s postupanjem s otpadom, obavlja i druge poslove iz
djelokruga Odjela.

*5.2.
Odjel za zaštitu atmosfere, tla, mora i priobalja*

Odjel
za zaštitu atmosfere, tla, mora i priobalja obavlja uprav­ne i stručne poslove
u svezi s očuvanjem kakvoće zraka, zaštitom klime, zaštitom ozonskog omotača,
tla i zaštitom okoliša Podunavlja, mora i priobalja. Izrađuje stručne podloge
za izradu nacrta prijedloga propisa, odgovara i priprema odgovore na
predstavke. Izrađuje stručne podloge za pristupanje međunarodnim ugovorima i
sudjeluje u stručnoj pripremi za izradu nacrta prijedloga zakona o potvrđivanju
međunarodnih ugovora iz djelokruga Odjela, te prati provedbu mjera i
izvršavanje preuzetih obveza iz međunarodnih ugovora. Koordinira i obavlja
poslove vezane uz ostvarivanje programa strane tehničke pomoći u pod­ručju
financiranja zaštite okoliša temeljem međunarodnih, ili bilateralnih ugovora i
sporazuma (Pakt o stabilnosti, bilateralna suradnja s njemačkim društvom za
tehničku suradnju i dr.). Prati stanje okoliša i koordinira aktivnosti u
provedbi strategije i progra­ma zaštite okoliša na području Podunavlja.
Koordinira aktivnosti u sklopu Radne zajednice podunavskih regija, obavlja i
druge poslove iz djelokruga Odjela.

U Odjelu
za zaštitu atmosfere, tla, mora i priobalja ustrojavaju se:

5.2.1.
Odsjek za zaštitu atmosfere

5.2.2.
Odsjek za zaštitu tla

5.2.3.
Odsjek za zaštitu mora i priobalja.

*5.2.1.
Odsjek za zaštitu atmosfere*

Odsjek
za zaštitu atmosfere obavlja upravne i stručne poslove očuvanja kakvoće zraka,
zaštite klime i zaštite ozonskog omotača, poslove u svezi s davanjem
suglasnosti za obavljanje stručnih poslova zaštite okoliša i stručne poslove
monitoringa atmosfere. Priprema i izrađuje stručna mišljenja u svezi s programima
i mjerama zaštite zraka. Koordinira uspostavu te prati rad državne mreže za
praćenje kakvoće zraka. Radi na promicanju otklanjanja uzroka promjene klime i
oštećivanja ozonskog omo­tača. Izdaje mišljenja u svezi s uvozom i izvozom
tvari koje ošte­ćuju ozonski omotač.

*5.2.2.
Odsjek za zaštitu tla*

Odsjek
za zaštitu tla obavlja upravne i stručne poslove u svezi s provedbom zaštite
tla i zaštite okoliša Podunavlja, davanjem suglasnosti za obavljanje stručnih
poslova zaštite okoliša i stručnih poslova monitoringa litosfere. Koordinira
aktivnosti u svezi s praćenjem utjecaja onečišćavanja i stanja kakvoće tla.
Priprema stručne podloge za davanje suglasnosti za izradu programa sanacije
tla. Prati stanje okoliša i koordinira aktivnosti u provedbi strategije i programa
zaštite okoliša na području Podunavlja. Koordinira aktivnosti u sklopu Radne
zajednice podunav­skih regija.

*5.2.3.
Odsjek za zaštitu mora i priobalja*

Odsjek
za zaštitu mora i priobalja koordinira poslove u svezi s praćenjem stanja
kakvoće mora. Predlaže mjere u svezi s poboljšanjem kakvoće mora i priobalja.
Priprema stručne ocjene i izrađuje prijedloge u svezi sa sanacijskim programima
za uklanjanje posljedica onečišćenja morskog okoliša i okoliša priobalja.
Sudjeluje u pripremi i organiziranju programa MAP-a (Sredozemnog akcijskog
plana) za Republiku Hrvatsku.

5.3.
Odjel za EU integracije i međunarodne projekte

Odjel
za EU integracije i međunarodne projekte obavlja analitičko-sintetičke poslove,
stručne poslove i zadatke u svezi s politikom zaštite okoliša, poslove
strateškog planiranja i poslove u svezi s integracijskim procesima u području
zaštite okoliša. Surađuje sa županijama i Gradom Zagrebom na usuglašavanju
Programa zaštite okoliša županija i Grada Zagreba sa Strategijom zaštite
okoliša. Koordinira i obavlja poslove u svezi s procesom približavanja
Republike Hrvatske europskim integracijama u području zaštite okoliša i
primjenom Sporazuma o stabilizaciji i približavanju. Koordinira izradu i
provedbu dijela nacionalnih programa pridruživanja koji se odnose na zaštitu
okoliša. Sudjeluje u stručnim poslovima i zadacima u okviru Pakta o stabilnosti
te regionalnih inicijativa poput Jadransko-jonske inicijative. Koordinira
pravodobno i učinkovito preuzimanje tehničke pomo­ći iz programa CARDS i drugih
programa Europske unije kao što je LIFE, i dr. Koordinira i obavlja stručne
poslove i zadatke u svezi s programima Ujedinjenih naroda UNDP, UNEP, UN/ECE,
GEF, Komisije za održivi razvoj (CSD). Surađuje s tijelima dr­žav­ne uprave,
jedinicama lokalne i područne (regionalne) samouprave u svezi s provedbom opće
politike zaštite okoliša.

*5.4.
Odjel za strateško planiranje utjecaja na okoliš*

Odjel
za strateško planiranje utjecaja na okoliš obavlja uprav­ne i stručne poslove u
svezi s provedbom postupka procjene utjecaja na okoliš, donošenjem mjera
zaštite okoliša, interventnog djelovanja u slučaju iznenadnog onečišćenja.
Provodi program razvoja strateške procjene utjecaja na okoliš i koordinira
izradu istih s prostornim planovima županija. Izrađuje stručne podloge za
izradu nacrta prijedloga propisa iz djelokruga Odjela, odgovara na zastupnička
pitanja, priprema odgovore na predstavke. Izra­đuje stručne podloge za
pristupanje međunarodnim ugovorima i sudjeluje u stručnoj pripremi za izradu
nacrta prijedloga zakona o potvrđivanju međunarodnih ugovora iz djelokruga
Odjela te prati provedbu mjera i izvršavanje preuzetih obveza iz međunarodnih
ugovora. Nadzire i provodi aktivnosti prema Planu intervencija u zaštiti
okoliša i Planu intervencija kod iznenadnog onečišćenja Jadranskog mora. Izdaje
suglasnosti i stručne podloge za prostorne planove. Surađuje s tijelima državne
uprave, jedinicama lokalne i područne (regionalne) samouprave, ustanovama i
tvrtkama, te s međunarodnim organizacijama u svezi s procjenom utjecaja na
okoliš i planovima intervencija, obavlja i druge poslove iz djelokruga Odjela.

6.
UPRAVA ZA PROSTORNO UREĐENJE

Članak
8.

Uprava
za prostorno uređenje obavlja upravne i stručne poslove provođenja politike
prostornog uređenja, izdaje lokacijske dozvole za zahvate u prostoru od važnosti
za Republiku Hrvatsku, prati stanje u području provođenja dokumenata prostornog
ure­đenja, obavlja poslove međunarodne suradnje, sudjeluje u izradi i daje
stručna mišljenja, tumačenja i upute za provedbu Zakona i propisa te obavlja i
druge stručne poslove iz svog djelokruga.

U
Upravi za prostorno uređenje ustrojavaju se:

6.1.
Odjel za provedbu prostorno planske dokumentacije

6.2.
Odjel za izdavanje lokacijskih dozvola za zahvate u prostoru od važnosti za
Republiku Hrvatsku.

6.1.
Odjel za provedbu prostorno-planske dokumentacije

Odjel
za provedbu prostorno-planske dokumentacije izdaje suglasnost na dokumente
prostornog uređenja; prati stanje pro­ved­be dokumenata prostornog uređenja;
priprema i sudjeluje u izradi stručnih podloga za zahvate u prostoru od važnosti
za Republiku Hrvatsku; priprema i sudjeluje u izradi stručnih podloga za izradu
zakona i propisa iz područja prostornog uređenja; sudjeluje u izradi dokumenata
praćenja stanja u prostoru i dokumenata prostornog uređenja koje donosi
Hrvatski sabor; izdaje suglasnosti za upis pravnih osoba u sudski registar;
daje mišljenja, tumačenja i upute u svezi s provedbom Zakona i propisa iz svog
djelokruga; odgovara na predstavke iz svog djelokruga; obavlja po­slove međunarodne
suradnje; sudjeluje u upravnom nadzoru.

Za obavljanje navedenih poslova u Odjelu se utvrđuju
ustrojstvene jedinice:

6.1.1. Odsjek za provedbu dokumenata prostornog uređenja

6.1.2. Odsjek za usklađivanje i koordinaciju poslova
prostornog uređenja.

*6.1.1.
Odsjek za provedbu dokumenata prostornog uređenja*

Odsjek
za provedbu dokumenata prostornog uređenja vrši pregled prostornih planova,
izmjene i dopune tih planova, provjerava njihovu usklađenost s odredbama Zakona
o prostornom ure­đenju i propisa donesenih na osnovi tih Zakona, provjerava
postupak donošenja, te izdaje zakonom propisanu suglasnost na prostorne
planove.

*6.1.2.
Odsjek za usklađivanje i koordinaciju poslova prostornog uređe**nja*

Odsjek
za usklađivanje i koordinaciju poslova prostornog uređenja prati stanje
provedbe dokumenata prostornog uređenja, sudjeluje u izradi stručnih podloga za
izradu zakona i propisa iz područja prostornog uređenja, daje mišljenja,
tumačenja i upute u vezi s provedbom zakona i propisa iz svog djelokruga,
obavlja poslove međunarodne suradnje.

6.2.
Odjel za izdavanje lokacijskih dozvola za zahvate u prostoru od važnosti za
Republiku Hrvatsku

Odjel za izdavanje lokacijskih dozvola za zahvate u
prostoru od važnosti za Republiku Hrvatsku obavlja stručne i upravne poslove u
pripremi, izradi i usklađivanju stručnih podloga za lokacijske dozvole; izdaje
lokacijske dozvole i suglasnosti na iste; izdaje propisane potvrde, suglasnosti
i mišljenja u postupku provedbe lokacijskih dozvola; priprema i sudjeluje u
izradi stručnih podloga za izradu propisa iz svog djelokruga; odgovara na
predstavke iz svog djelokruga; sudjeluje u radu komisija za procjenu utjecaja
na okoliš i povjerenstava za tehnički pregled; sudjeluje u upravnom nadzoru.

Za obavljanje navedenih poslova u Odjelu se utvrđuju
ustrojstvene jedinice:

6.2.1. Odsjek za infrastrukturne i proizvodne građevine

6.2.2. Odsjek za zahvate i građevine na posebno
zaštićenim područjima.

*6.2.1.
Odsjek za infrastrukturne i proizvodne građevine*

Odsjek
za infrastrukturne i proizvodne građevine usklađuje stručne podloge i izdaje
lokacijske dozvole za prometne, energetske, vodne i proizvodne građevine koje
su prema posebnom propisu od važnosti za Republiku Hrvatsku, izdaje propisane
suglasnosti na lokacijske dozvole i potvrde parcelacijskih elaborata, sudjeluje
u radu komisija za procjenu utjecaja na okoliš i tehničke pre­glede građevina.

*6.2.2.
Odsjek za zahvate i građevine na posebno zaštićenim područjima*

Odsjek
za zahvate i građevine na posebno zaštićenim područjima usklađuje stručne
podloge i izdaje lokacijske dozvole u nacionalnim parkovima, za građevine za
postupanje s opasnim otpadom, luke nautičkog turizma, golf igrališta, izdaje
suglasnost na lokacijske dozvole u parkovima prirode, sudjeluje u radu komisija
za procjenu utjecaja na okoliš i komisija za tehnički pregled.

7.
UPRAVA ZA INSPEKCIJSKE POSLOVE

Članak
9.

Uprava
za inspekcijske poslove obavlja poslove inspek­cij­skog nadzora u području
prostornog uređenja, gradnje i zaštite okoliša nad poslovima koje obavljaju
nadležna tijela državne uprave i tijela jedinica lokalne i područne
(regionalne) samouprave, nad uvjetima i načinu rada nadziranih pravnih i
fizičkih osoba te poduzima mjere propisane zakonima i propisima donesenim na
osnovi tih zakona iz navedenih područja, rješava u inspekcijskom postupku
upravne stvari drugog stupnja, obavlja poslove u svezi sa izvršenjem
inspekcijskih rješenja, prati i nadzire provedbu mje­­ra za unapređenje
zakonitosti iz djelokruga Ministarstva, priprema izvješća Vladi Republike
Hrvatske i Hrvatskome saboru s prijedlogom mjera za unaprjeđenje stanja, daje
stručna mišljenja, upute u svezi s primjenom propisa, izrađuje stručne podloge
i sudjeluje u izradi nacrta prijedloga zakona, tehničkih i drugih pro­­pisa iz
područja prostornog uređenja, gradnje i zaštite okoliša, priprema odgovore na
upite i podneske građana i drugih subjekata, u odnosu na postupanje inspekcije,
sudjeluje u ostvarivanju poslovima međunarodne suradnje, te obavlja i druge
poslove koje odredi ministar.

U Upravi za inspekcijske poslove ustrojavaju se:

1.1. Odjel inspekcijskog nadzora državne gradnje

1.2. Odjel za izvršni postupak i unaprjeđenje rada
područnih jedinica

1.3. Odjel inspekcijskog nadzora općih akata
prostornog uređenja

1.4. Odjel inspekcijskog nadzora pojedinačnih akata
prostornog uređenja

1.5. Odjel inspekcijskog nadzora zaštite okoliša

1.6. Odjel za pravne poslove

1.7. Odjel za dokumentacijske poslove

1.8. Odjel inspekcijskog nadzora, Područna jedinica u
Zagrebu za područje Grada Zagreba i Zagrebačke županije

1.9. Odjel inspekcijskog nadzora, Područna jedinica u
Krapini za područje Krapinsko-zagorske županije

1.10.
Odjel inspekcijskog nadzora, Područna jedinica u Sisku za područje
Sisačko-moslavačke županije

1.11.
Odjel inspekcijskog nadzora, Područna jedinica u Karlovcu za područje
Karlovačke županije

1.12.
Odjel inspekcijskog nadzora, Područna jedinica u Varaždinu za područje Varaždinske
županije

1.13.
Odjel inspekcijskog nadzora, Područna jedinica u Koprivnici za područje
Koprivničko-križevačke županije

1.14.
Odjel inspekcijskog nadzora, Područna jedinica u Bjelovaru za područje
Bjelovarsko-bilogorske županije

1.15.
Odjel inspekcijskog nadzora, Područna jedinica u Rijeci za područje
Primorsko-goranske županije

1.16.
Odjel inspekcijskog nadzora, Područna jedinica u Gospiću za područje
Ličko-senjske županije

1.17.
Odjel inspekcijskog nadzora, Područna jedinica u Virovitici za područje
Virovitičko-podravske županije

1.18.
Odjel inspekcijskog nadzora, Područna jedinica u Požegi za područje Požeško-slavonske
županije

1.19.
Odjel inspekcijskog nadzora, Područna jedinica u Slavonskom Brodu za područje
Brodsko-posavske županije

1.20.
Odjel inspekcijskog nadzora, Područna jedinica u Zadru za područje Zadarske županije

1.21.
Odjel inspekcijskog nadzora, Područna jedinica u Osijeku za područje
Osječko-baranjske županije

1.22.
Odjel inspekcijskog nadzora, Područna jedinica u Šibeniku za područje
Šibensko-kninske županije

1.23.
Odjel inspekcijskog nadzora, Područna jedinica u Vukovaru za područje
Vukovarsko-srijemske županije

1.24.
Odjel inspekcijskog nadzora, Područna jedinica u Splitu za područje
Splitsko-dalmatinske županije

1.25.
Odjel inspekcijskog nadzora, Područna jedinica u Pazinu za područje Istarske županije

1.26.
Odjel inspekcijskog nadzora, Područna jedinica u Dubrovniku za područje
Dubrovačko-neretvanske županije

1.27.
Odjel inspekcijskog nadzora, Područna jedinica u Čakovcu za područje Međimurske
županije

7.1.
Odjel inspekcijskog nadzora državne gradnje

Odjel
inspekcijskog nadzora državne gradnje obavlja poslove inspekcijskog nadzora
zakonitosti i kvalitete gradnje, održa­vanja i uklanjanja građevina za koje građevnu,
uporabnu i dozvolu za uklanjanje izdaje Ministarstvo, kao i nad drugim gra­đevinama
na prijedlog glavnoga građevnog inspektora, nadzire zakonitost rada svih
sudionika u državnoj gradnji, nadzire dokaze uporabljivosti građevnih
proizvoda, nadzire primjenu tehničkih pro­pisa, normi, i pravila struke koje se
odnose na gradnju, uklanjanje i održavanje građevina, sudjeluje u izradi nacrta
prijedloga zakona i nacrta prijedloga propisa iz područja gradnje, izrađuje
izvješća i programe rada iz svoga djelokruga te sudjeluje u poslovima međunarodne
suradnje.

7.2.
Odjel za izvršni postupak i unapređenje rada područnih jedinica

Odjel
za izvršni postupak i unaprjeđenje rada područnih jedinica organizira se i
usklađuje rad svih službi i nadležnih tijela za provedbu postupka izvršenja
inspekcijskih rješenja iz djelokruga Uprave i područnih jedinica. U odjelu se
usklađuje međusobno rad i inspekcijsko postupanje građevnih inspektora i
inspektora zaštite okoliša u područnim jedinicama Uprave. Inspektori provode
inspekcijski nadzor na prijedlog glavnog građevnog inspektora i glavnog
inspektora zaštite okoliša.

U
Odjelu inspekcijskog nadzora gradnje iz djelokruga pod­ručnih jedinica
ustrojavaju se:

7.2.1.
Odsjek za izvršni postupak

7.2.2.
Odsjek za unapređenje rada područnih jedinica

7.2.3.
Odsjek za unapređenje rada područnih jedinica inspekcijskog nadzora zaštite
okoliša.

*7.2.1.
Odsjek za izvršni postupak*

Odsjek
za izvršni postupak obavlja poslove organizacije i osiguranja uvjeta za
izvršavanje inspekcijskih rješenja, prati provedbu inspekcijskih mjera i
priprema odgovore na pritužbe izvršenika inspekcijskih rješenja, sudjeluje i
nadzire izvršenja inspekcijskih rješenja.

*7.2.2.
Odsjek za unapređenje rada područnih jedinica*

U
odsjeku se usklađuje rad inspektora u područnim jedinicama osobito u odnosu na
ažurnost i zakonitost rada sukladno od­red­bama Zakona o gradnji i drugim
propisima, rješavaju podnesci građana i drugih subjekata u svezi s postupanjem
inspektora i provjeravaju okolnosti u svezi s provedbom inspekcijskog nadzora,
izrađuje prijedloge naputaka i objašnjenja u svezi s primjenom propisa u odnosu
na postupanje inspektora i priprema stručno usavršavanje inspektora.

*7.2.3.
Odsjek za unapređenje rada područnih jedinica inspekcijskog nadzora*

U
odsjeku se usklađuje rad inspektora u područnim jedinicama osobito u odnosu na
ažurnost i zakonitost rada sukladno od­red­bama Zakona o zaštiti okoliša,
Zakona o zaštiti zraka i Zakona o otpadu i drugim propisima, rješavaju podnesci
građana i drugih subjekata u svezi s postupanjem inspektora i provjeravaju
okolnosti u svezi s provedbom inspekcijskog nadzora, izrađuje prijedloge
naputaka i objašnjenja u svezi s primjenom propisa u odnosu na postupanje
inspektora i priprema stručno usavršavanje inspektora.

7.3.  Odjel inspekcijskog nadzora općih akata
prostornog uređenja

Odjel
inspekcijskog nadzora općih akata prostornog uređenja obavlja poslove
inspekcijskog nadzora nad donošenjem dokumenata praćenja stanja u prostoru,
izradom i donošenjem dokumenata prostornog uređenja, nadzire subjekte
prostornog uređenja u svezi s izradom dokumenata prostornog uređenja, nadzire
primjenu propisa iz područja prostornog uređenja, osobito izvoda iz dokumenata
prostornog uređenja. Odjel pokreće inspekcijske postupke i poduzima mjere,
podnosi prijave predviđene Zakonom, prati izvršavanje mjera koje se poduzimaju
u inspekcijskom nadzoru, sudjeluje u izradi nacrta prijedloga propisa iz
područja prostornog uređenja, obavlja poslove pripreme i izrade izvješća i
programa za unaprjeđenje zakonitosti, sudjeluje u upravnim nadzorima koje
provodi Ministarstvo, te sudjeluje u poslovima među­na­rodne suradnje.

7.4.
Odjel inspekcijskog nadzora pojedinačnih akata prostornog uređenja

Odjel
inspekcijskog nadzora pojedinačnih akata prostornog uređenja obavlja poslove
inspekcijskog nadzora nad lokacijskim dozvolama u odnosu na usklađenost s
dokumentima prostornog uređenja, posebnim zakonima ili propisima donesenih na
osnovu tih zakona te drugim aktima sukladno Zakonu. Odjel pokreće inspekcijske
postupke i poduzima mjere, podnosi prijave pred­viđene Zakonom, prati
izvršavanje mjera koje se poduzimaju u inspekcijskom nadzoru, sudjeluje u
izradi nacrta prijedloga propisa iz područja prostornog uređenja, obavlja
poslove pripreme i izrade izvješća i programa za unaprjeđenje zakonitosti,
sudjeluje u upravnim nadzorima koje provodi Ministarstvo, te sudjeluje u
poslovima međunarodne suradnje.

7.5.
Odjel inspekcijskog nadzora zaštite okoliša

Odjel
inspekcijskog nadzora zaštite okoliša obavlja inspekcijski nadzor nad primjenom
propisa iz područja zaštite okoliša, zaštite zraka, postupanja s otpadom, te
zaštite mora, podmorja i obale sukladno propisima, nadzire provedbu potvrđenih
međunarodnih ugovora iz područja zaštite okoliša, prati provedbu propisanih
mjera zaštite okoliša i izvršavanje mjera propisanih in­spek­cijskim postupkom,
sudjeluje u izradi nacrta prijedloga propisa iz područja zaštite okoliša,
zaštite zraka i postupanja sa otpadom, obavlja poslove pripreme i izrade izvješća
i programa za unaprjeđenje zakonitosti u području zaštite okoliša, izrađuje iz­vješ­ća
o obavljenom nadzoru i poduzetim mjerama te sudjeluje u poslovima međunarodne
suradnje.

7.6.
Odjel za pravne poslove

Odjel
za pravne poslove i postupak u drugom stupnju obavlja poslove u svezi sa
izradom i primjenom zakona i propisa o inspekcijskom nadzoru u području
prostornog uređenja, gradnje, i zaštite okoliša, rješava inspekcijske upravne
stvari drugog stupnja, priprema odgovore na predstavke i pritužbe građana u
odnosu na rad i postupanje inspekcije.

U Odjelu za pravne poslove i postupak u drugom
stupnju ustrojavaju se:

1.1.1. Odsjek za pravne poslove

1.1.2. Odsjek za postupak u drugom stupnju.

*7.6.1.
Odsjek za pravne poslove*

Odsjek
za pravne poslove obavlja pravne i upravne poslove, prati i nadzire primjenu
zakona i drugih propisa te sudjeluje u izradi nacrta prijedloga zakona i drugih
propisa iz djelokruga Uprave, daje stručna mišljenja o primjeni propisa te
sudjeluje u pripremi uputa i postupaka za rad inspektora i odgovora na
podnesaka građana i drugih subjekata.

*7.6.2.
Odsjek za postupak u drugom stupnju*

Odsjek
za postupak u drugom stupnju rješava o žalbama protiv prvostupanjskih
inspekcijskih rješenja i zaključaka iz pravnog područja prostornog uređenja,
graditeljstva i zaštite okoliša, priprema odgovore na predstavke i pritužbe građana
u odnosu na upravni postupak, daje stručna mišljenja i objašnjenja u svezi s
provedbom zakona i drugih propisa iz područja rješavanja upravne stvari,
priprema i obavlja poslove u svezi akata za koje su pokrenuti upravni sporovi,
surađuje s Državnim odvjetništvom Republike Hrvatske i drugim tijelima državne
uprave te jedinicama područne (regionalne) samouprave.

7.7.
Odjel za dokumentacijske poslove

Odjel
za dokumentacijske poslove planira i koordinira uspostavu informacijskog
sustava inspekcijskog postupanja iz djelokruga Uprave, osigurava korištenje
odgovarajućih baza podataka, vodi evidencije i druge podatke za računalne baze
podataka koji se odnose na obavljanje inspekcijskog nadzora, organizira i
osigurava informacije o inspekcijskom nadzoru, sudjeluje u provedbi izdavačkih
programa iz djelokruga Ministarstva, priprema i izrađuje podloge za programe i
izvješća o radu Uprave, sudjeluje u poslovima informatizacije ustrojstvenih
jedinica Uprave i obav­lja stručno-tehničke poslove koji se odnose na uredsko
poslovanje, prijepis, pismohranu i sl.

7.8.
– 7.27. Odjeli inspekcijskog nadzora, Područne jedinice

Odjeli
inspekcijskog nadzora, Područne jedinice u Zagrebu, Krapini, Sisku, Karlovcu,
Varaždinu, Koprivnici, Bjelovaru, Rijeci, Gospiću, Virovitici, Požegi,
Slavonskom Brodu, Zadru, Osijeku, Šibeniku, Vukovaru, Splitu, Pazinu,
Dubrovniku i Ča­kov­cu obavljaju poslove inspekcijskog nadzora nad građevinama
za koje građevnu dozvolu izdaje nadležni ured državne uprave, kao i nad drugim
građevinama na prijedlog glavnoga građevnog inspektora, nadziru zakonitost rada
svih sudionika u gradnji, primjenu tehničkih i drugih propisa koji uređuju
gradnju i postupanje s građevinama, te dokaze uporabljivosti građevnih
proizvoda koji se upotrebljavaju u gradnji, sudjeluju u izradi propisa iz
područja gradnje, sudjeluju u izvršavanju inspekcijskih rješenja, izrađuju izvješća
i programe rada iz svoga djelokruga, te pripremaju odgovore na upite i podneske
građana i drugih subjekata.

Odjeli
obavljaju poslove inspekcijskog nadzora nad primjenom propisa iz područja
zaštite okoliša, zaštite zraka, postupanja s otpadom, osim ako tim propisima
nije drugačije određeno, te nadziru način i uvjete rada, tehničku opremljenost
pravnih osoba registriranih, ili ovlaštenih za obavljanje poslova zaštite
okoliša i postupanja s otpadom, korištenje sredstava određenih za provedbu
mjera zaštite okoliša, sudjeluju u izradi nacrta prijedloga propisa iz područja
u kojem provode nadzor, prate izvršavanje mjera koje se poduzimaju u
inspekcijskom nadzoru, pripremaju izvješća i programe za unaprjeđenje zaštite
okoliša, usklađuju i daju smjernice za provedbu propisa i mjera zaštite
okoliša.

U
područnim jedinicama u Zagrebu, Rijeci, Splitu i Osijeku ustrojavaju se
odsjeci:

U
Odjelu inspekcijskog nadzora, Područna jedinica u Zagrebu ustrojavaju se:

7.8.1.
Odsjek inspekcijskog nadzora gradnje u Zagrebu za područje Grada Zagreba I

7.8.2.
Odsjek inspekcijskog nadzora gradnje u Zagrebu za područje Grada Zagreba II

7.8.3.
Odsjek inspekcijskog nadzora gradnje u Zagrebu za područje Zagrebačke županije

7.8.4.
Odsjek inspekcijskog nadzora zaštite okoliša

U
Odjelu inspekcijskog nadzora, Područna jedinica u Rijeci ustrojavaju se:

7.15.1.
Odsjek inspekcijskog nadzora gradnje u Rijeci za područje Grada Rijeke

7.15.2.
Odsjek inspekcijskog nadzora gradnje u Rijeci za ostalo područje
Primorsko-goranske županije

7.15.3.
Odsjek inspekcijskog nadzora zaštite okoliša

U
Odjelu inspekcijskog nadzora, Područna jedinica u Osijeku ustrojavaju se:

7.21.1.
Odsjek inspekcijskog nadzora gradnje u Osijeku za područje Grada Osijeka

7.21.2.
Odsjek inspekcijskog nadzora gradnje u Osijeku za područje Osječko-baranjske županije

7.21.3.
Odsjek inspekcijskog nadzora zaštite okoliša

U
Odjelu inspekcijskog nadzora, Područna jedinica u Splitu ustrojavaju se:

7.24.1.
Odsjek inspekcijskog nadzora gradnje u Splitu za područje Grada Splita

7.24.2.
Odsjek inspekcijskog nadzora gradnje u Splitu za ostalo područje
Splitsko-dalmatinske županije

7.24.3.
Odsjek inspekcijskog nadzora zaštite okoliša.

8.
UPRAVA ZA STANOVANJE, KOMUNALNO GOSPODARSTVO I GRADITELJSTVO

Članak
10.

Uprava
za stanovanje, komunalno gospodarstvo i graditeljstvo obavlja upravne i stručne
poslove u provođenju politike Vlade Republike Hrvatske u području stanogradnje,
stanovanja, komunalnog gospodarstva i graditeljstva, osigurava praćenje i
analizu stanja u područjima iz svoje nadležnosti, priprema, planira i predlaže
strategiju, mjere i programe u cilju unaprjeđenja stanja u području stanovanja
i razvoja stanogradnje, sustava izgradnje socijalnih i službenih stanova kao i
poticanja razvoja komunalnog gospodarstva, te osigurava realizaciju odgovarajućih
mjera i programa, osigurava izvršavanje zakona i drugih propisa, te prati i
nadzire njihovu provedbu, daje stručna tumačenja, mišljenja i upute u svezi s
primjenom propisa, sudjeluje i u izradi propisa te odgovarajuće koordinira
izradu i priprema stručne poslove za izradu zakona, drugih propisa i normativa
iz područja stanovanja, komunalnog gospodarstva i uređenja građevinskog
zemljišta, osigurava realizaciju posebnih programa Vlade Republike Hrvatske u
stanogradnji, sudjeluje u ostvarivanju međunarodne suradnje u području
stanovanja i komunalnog gospodarstva.

Obavlja normativne, upravne i stručno-analitičke
poslove iz područja graditeljstva određenih Zakonom o gradnji koji se odnose
na: utvrđivanje uvjeta za projektiranje, gradnju i održavanje građevina te
uporabljivost građevnih proizvoda; poslovanje Hr­vat­ske komore arhitekata i inženjera
u graditeljstvu te drugih osoba koje sudjeluju u projektiranju, gradnji i održavanju
građevina; praćenje i analiziranje građevinskih i projektantskih usluga u
graditeljstvu; akte propisane Zakonom o gradnji; gradnju, korištenje i održavanje
građevina; davanje mišljenja, objašnjenja, uputa i pripremanje odgovora na
zastupnička pitanja; izradu zakonskih i podzakonskih akata; praćenje stanja u
graditeljstvu, vođenje registara evidencija i podataka iz nadležnosti Uprave te
uvođenje relevantnih smjernica Europske unije za područje graditeljstva te
usklađivanje tehničkog zakonodavstva i međunarodnu suradnju iz nad­ležnosti
Uprave.

U
Upravi za stanovanje, komunalno gospodarstvo i graditeljstvo ustrojavaju se:

8.1.
Sektor za stanovanje i komunalno gospodarstvo

8.2.
Sektor za graditeljstvo.

8.1.
Sektor za stanovanje i komunalno gospodarstvo

Sektor
za stanovanje i komunalno gospodarstvo obavlja upravne i stručne poslove u
provođenju politike Vlade Republike Hrvatske u području stanogradnje i
komunalnog gospodarstva, osigurava praćenje i analizu stanja u područjima iz
svoje nadležnosti, priprema, planira i predlaže strategiju, mjere i programe u
cilju unaprjeđenja stanja u području stanovanja i razvoja stanogradnje, sustava
izgradnje socijalnih i službenih stanova kao i poticanja razvoja komunalnog
gospodarstva, te osigurava realizaciju odgovarajućih mjera i programa,
osigurava izvršavanje zakona i drugih propisa, te prati i nadzire njihovu
provedbu, daje stručna tumačenja, mišljenja i upute u svezi s primjenom
propisa, sudjeluje i u izradi propisa te odgovarajuće koordinira izradu i
priprema stručne poslove za izradu zakona, drugih propisa i normativa iz
područja stanovanja, komunalnog gospodarstva i uređenja građevinskog zemljišta,
osigurava realizaciju posebnih programa Vlade Republike Hrvatske u
stanogradnji, sudjeluje u ostvarivanju međunarodne suradnje u području
stanovanja i komunalnog gospodarstva.

U
Sektoru za stanovanje i komunalno gospodarstvo ustrojavaju se:

8.1.1.
Odjel za stanovanje

8.1.2.
Odjel za stanogradnju

8.1.3.
Odjel za komunalno gospodarstvo.

*8.1.1.
Odjel za stanovanje*

Odjel
za stanovanje predlaže mjere politike te osigurava provođenje politike u
stanovanju, prati i analizira stanje u području, priprema, planira i predlaže
strategiju i mjere u cilju unaprjeđenja stanovanja, provodi odgovarajuće mjere
i programe, daje stručna mišljenja i upute, sudjeluje u izradi propisa, te
priprema stručne podloge za izradu zakona, drugih propisa i normativa iz
područja stanovanja te sudjeluje u ostvarivanju među­na­rodne suradnje u
području stanovanja.

*8.1.2.
Odjel za stanogradnju*

Odjel
za stanogradnju prati, analizira i nadzire gradnju stanova i naselja,
socijalnih i službenih stanova, stanova iz programa društveno poticane
stanogradnje, osigurava provedbu posebnih programa Vlade Republike Hrvatske u
stanogradnji, nadzire rad Agencije za pravni promet i posredovanje nekretninama
u svezi poslova društveno poticane stanogradnje, surađuje s jedinicama lokalne samouprave,
daje stručna mišljenja i upute, priprema stručne podloge za izradu zakona i
drugih propisa i normativa iz područja stanogradnje, te sudjeluje u
ostvarivanju međunarodne suradnje.

*8.1.3.
Odjel za komunalno gospodarstvo*

Odjel
za komunalno gospodarstvo osigurava praćenje i analizu stanja u području iz
svoje nadležnosti, predlaže mjere i provodi politiku, te osigurava izvršenje
zakona i drugih propisa u komunalnom gospodarstvu, prati i nadzire provedbu
zakona i podzakonskih propisa i akata jedinica lokalne samouprave, daje stručna
tumačenja, mišljenja i upute u svezi s primjenom i pro­ved­bom propisa,
sudjeluje u izradi propisa, te priprema stručne podloge za izradu zakona,
drugih propisa i normativa iz područja komunalnog gospodarstva, i uređenja građevinskog
zemljišta, priprema, planira i predlaže mjere i programe za unaprjeđenje stanja
u području, te provodi mjere u cilju poticanja razvoja komunalnog gospodarstva,
te sudjeluje u ostvarivanju međunarodne su­rad­nje u području stanovanja.

8.2.
Sektor za graditeljstvo

Sektor
za graditeljstvo obavlja normativne, upravne i struč­no-analitičke poslove iz
područja graditeljstva određenih Zakonom o gradnji koji se odnose na: utvrđivanje
uvjeta za projektiranje, gradnju i održavanje građevina te uporabljivost građevnih
proizvoda; poslovanje Hrvatske komore arhitekata i inženjera u graditeljstvu te
drugih osoba koje sudjeluju u projektiranju, gradnji i održavanju građevina;
praćenje i analiziranje građevinskih i projektantskih usluga u graditeljstvu;
akte propisane Zakonom o grad­nji; gradnju, korištenje i održavanje građevina;
davanje mi­šlje­nja, objašnjenja, uputa i pripremanje odgovora na zastupnička
pitanja; izradu zakonskih i podzakonskih akata; praćenje stanja u
graditeljstvu, vođenje registara evidencija i podataka iz nadležnosti Uprave te
uvođenje relevantnih smjernica Europske unije za područje graditeljstva, te
usklađivanje tehničkog zakonodavstva i me­đu­narodnu suradnju iz nadležnosti
Uprave.

U
Sektoru za graditeljstvo ustrojavaju se:

8.2.1.
Odjel za dozvole

8.2.2.
Odjel za tehničku regulativu i građevne proizvode.

*8.2.1.
Odjel za dozvole*

Odjel za dozvole obavlja normativne, upravne i
stručno-analitičke poslove koji se odnose na:

– upravni postupak izdavanja građevnih, načelnih i
uporabnih dozvola i dozvola za uklanjanje, te provedba tehničkih pregleda građevina
u nadležnosti Ministarstva, izdavanja potvrde glavnog projekta i rješenja o
tipskim projektima, suglasnosti o odstupanju od bitnih zahtjeva za građevinu te
sudjelovanja u upravnom nadzoru koje provodi Ministarstvo,

– ocjenu sposobnosti osoba koje sudjeluju u gradnji
te s tim u svezi izdavanje uvjerenja o položenom stručnom ispitu, suglasnosti
za obavljanje poslova projektiranja i/ili stručnog nadzora, građenje građevina,
imenovanja osoba ovlaštenih za kontrolu i nostrifikaciju projekata te nadzor
rada tih osoba kao i praćenje i analize kvalitete usluga u graditeljstvu,
poslovanja pravnih i fizičkih osoba iz područja graditeljstva, Hrvatske komore
arhitekata i inženjera u graditeljstvu te drugih inženjera koji sudjeluju u
gradnji,

– stručne poslove sudjelovanja u utvrđivanju uvjeta
za pro­jektiranje, građenje i održavanje građevina i usluga u graditeljstvu te
izradi i donošenju propisa iz nadležnosti graditeljstva s time u svezi,
praćenja primjene propisa iz područja graditeljstva i posebnih propisa, kao i
davanja mišljenja na druge propise u postupku donošenja, izrade uputa o
primjeni propisa, davanja stručnih mišljenja i objašnjenja, edukacije i unaprjeđenje
rada ti­je­la graditeljstva te suradnje s drugim tijelima uključivo uskla­đivanje
teh­ničkog zakonodavstva i međunarodnu suradnju iz dje­lo­kruga Odjela.

U Odjel za dozvole ustrojavaju se dva odsjeka:

8.2.1.1. Odsjek za građevne dozvole

8.2.1.2. Odsjek za uporabne dozvole.

*8.2.1.1. Odsjek za građevne dozvole*

Odsjek za građevne dozvole obavlja normativne,
upravne i stručno-analitičke poslove koji se odnose na:

– upravni postupak izdavanja građevnih i načelnih
dozvola i dozvola za uklanjanje građevina te izdavanja potvrde glavnog projekta
u nadležnosti Ministarstva, izdavanja rješenja o tipskim projektima,
suglasnosti o odstupanju od bitnih zahtjeva za građe­vinu te sudjelovanja u
upravnom nadzoru koje provodi Ministarstvo,

–
sudjelovanja u ocjeni sposobnosti osoba koje sudjeluju u gradnji te izdavanja
uvjerenja, suglasnosti, imenovanja i nadzora s tim u vezi te poslova praćenja i
analize kvalitete usluga u graditeljstvu, poslovanja pravnih i fizičkih osoba
iz područja graditeljstva, Hrvatske komore arhitekata i inženjera u
graditeljstvu te drugih inženjera koji sudjeluju u gradnji,

–
stručne poslove sudjelovanja u utvrđivanju uvjeta za projektiranje, građenje i
održavanje građevina i usluga u graditeljstvu te izradi i donošenju propisa iz
nadležnosti graditeljstva s time u vezi, praćenja primjene propisa iz područja
graditeljstva i posebnih propisa, kao i davanja mišljenja na druge propise u
postupku donošenja, izrade uputa o primjeni propisa u vezi s izdavanjem građevnih
i načelnih dozvola i dozvola za uklanjanje građevina kao i potvrda glavnog
projekta te davanja stručnih mišljenja i objašnjenja i edukacije i unapređenje
rada tijela graditeljstva s tim u vezi kao i suradnje s drugim tijelima
uključivo usklađivanje tehničkog zakonodavstva i međunarodnu suradnju iz
djelokruga Odsjeka.

–
sudjeluje u poslovima iz djelokruga drugih ustrojstvenih jedinica.

*8.2.1.2. Odsjek za uporabne dozvole*

Odsjek
za uporabne dozvole obavlja normativne, upravne i stručno-analitičke poslove
koji se odnose na:

–
upravni postupak izdavanja uporabnih dozvola i provedbu tehničkih pregleda građevina
u nadležnosti Ministarstva, te sudjelovanja u upravnom nadzoru koje provodi
Ministarstvo,

– ocjenu sposobnosti osoba koje sudjeluju u gradnji
te s tim u vezi izdavanje uvjerenja o položenom stručnom ispitu, suglasnosti za
obavljanje poslova projektiranja i/ili stručnog nadzora, građenje građevina,
imenovanja osoba ovlaštenih za kontrolu i nostrifikaciju projekata te nadzor
rada tih osoba kao i praćenje i analize kvalitete usluga u graditeljstvu,
poslovanja pravnih i fizičkih osoba iz područja graditeljstva, Hrvatske komore
arhitekata i inženjera u graditeljstvu te drugih inženjera koji sudjeluju u
gradnji,

– stručne poslove sudjelovanja u utvrđivanju uvjeta
za projektiranje, građenje i održavanje građevina i usluga u graditeljstvu te
izradi i donošenju propisa iz nadležnosti graditeljstva s time u vezi, praćenja
primjene propisa iz područja graditeljstva i posebnih propisa, kao i davanja
mišljenja na druge propise u postupku donošenja, izrade uputa o primjeni
propisa u vezi s izdavanjem uporabne dozvole i provedbe tehničkih pregleda te
davanja stručnih mišljenja i objašnjenja i edukacije i unaprjeđenje rada tijela
graditeljstva s tim u vezi te suradnje s drugim tijelima uključivo usklađivanje
tehničkog zakonodavstva i međunarodnu suradnju iz djelokruga Odsjeka.

*8.2.2.
Odjel za tehničku regulativu i građevne proizvode*

Odjel
za tehničku regulativu i građevne proizvode obavlja normativne, upravne i
stručno-analitičke poslove koji se odnose na:

– utvrđivanje
uvjeta za projektiranje, građenje i održavanje građevina, za pružanje usluga u
graditeljstvu, uvjeta za obavljanje poslova kontrole i nostrifikacije projekata
te ispitivanja sukladnosti građevine bitnim zahtjevima uključivo istraživanja
bitna za projektiranje, građenje ili održavanje građevina i izrada i dono­šenje
propisa iz nadležnosti graditeljstva, praćenje primjene propisa iz područja
graditeljstva i posebnih propisa kao i davanje mišljenja na druge propise u
postupku donošenja, te sudjelovanje u upravnom nadzoru kojeg provodi
Ministarstvo,

– utvrđivanje uvjeta uporabljivosti za građevne
proizvode i za ovlašćivanje osoba koje sudjeluju u utvrđivanju tehničkih
svojstava i uporabljivosti građevnih proizvoda, postupaka utvrđivanja
uporabljivosti građevnih proizvoda te upravne i druge poslove u ocjeni
sposobnosti i davanja ovlaštenja osobama koje sudjeluju u tim poslovima,
nadzora nad tim osobama kao i poslove vezane za isprave o sukladnosti i
korištenje znakova sukladnosti građevnih proizvoda,

– prati i inicira mjere vezane na povećanje kvalitete
projektiranja, građenja i održavanja građevina, uvođenje novih tehnologija i
proizvod u gradnju, prati stanje u graditeljstvu, poslovanje osoba koje
sudjeluje u gradnji, zapošljavanje građevinskih radnika u zemlji i inozemstvu,
te prati poslove graditeljstva vezane za slučajeve neposredne opasnosti,

– stručne poslove izrađivanja uputa o primjeni
propisa, davanja stručnih mišljenja i objašnjenja, edukacije i unaprjeđenje
rada tijela graditeljstva, sudjelovanja u nadzoru osoba koje sudjeluju u
gradnji, te poslove usklađivanja tehničkog zakonodavstva i međunarodnu suradnju
iz djelokruga Odjela.

U Odjelu za tehničku regulativu i građevne proizvode
ustrojavaju se dva odsjeka:

8.2.2.1. Odsjek za tehničku regulativu

8.2.2.2. Odsjek za građevne proizvode.

*8.2.2.1. Odsjek za tehničku regulativu*

Odsjek za tehničku regulativu obavlja normativne,
upravne i stručno-analitičke poslove koji se odnose:

– utvrđivanje uvjeta za projektiranje, građenje i održavanje
građevina, za pružanje usluga u graditeljstvu, uvjeta za obavljanje poslova
kontrole i nostrifikacije projekata te ispitivanja sukladnosti građevine bitnim
zahtjevima uključivo istraživanja bitna za projektiranje, građenje ili održavanje
građevina i izrada i dono­šenja propisa iz nadležnosti graditeljstva, praćenje
primjene propisa iz područja graditeljstva i posebnih propisa kao i davanje
mišljenja na druge propise u postupku donošenja, te sudjelovanje u upravnom
nadzoru kojeg provodi Ministarstvo,

– prati i inicira mjere vezane na povećanje kvalitete
projektiranja, građenja i održavanja građevina, uvođenje novih tehnologija u
gradnju, prati stanje u graditeljstvu, poslovanje osoba koje sudjeluju u
projektiranju, građenju i održavanju građevina, zapo­šljavanje građevinskih
radnika u zemlji i inozemstvu, te prati po­slove graditeljstva vezane za
slučajeve neposredne opasnosti,

– stručne poslove izrađivanja uputa o primjeni
propisa vezanih za projektiranje, građenje i održavanje građevina, davanja
stručnih mišljenja i objašnjenja, edukacije i unapređenje rada tijela
graditeljstva, sudjelovanja u nadzoru osoba koje sudjeluju u projektiranju, građenju
i održavanju građevina, te poslove uskla­đivanja tehničkog zakonodavstva i međunarodnu
suradnju iz dje­lo­kruga Odsjeka,

– sudjeluje u poslovima iz djelokruga drugih
ustrojstvenih jedinica Sektora za graditeljstvo.

*8.2.2.2. Odsjek za građevne proizvode*

Odsjek
za građevne proizvode obavlja normativne, upravne i stručno-analitičke poslove
koji se odnose na:

– utvrđivanje
uvjeta i izrada propisa o uporabljivosti za građevne proizvode i za
ovlašćivanje osoba koje sudjeluju u utvrđivanju tehničkih svojstava i
uporabljivosti građevnih pro­izvo­da, postupaka utvrđivanja uporabljivosti građevnih
proizvoda te upravne i druge poslove u ocjeni sposobnosti i davanja ovlaštenja
osobama koje sudjeluju u tim poslovima, nadzora nad tim osobama kao i poslove
vezane za isprave o sukladnosti i korištenje znakova sukladnosti građevnih
proizvoda, praćenje primjene propisa iz područja graditeljstva i posebnih
propisa kao i davanje mišljenja na druge propise u postupku donošenja, te
sudjelovanje u upravnom nadzoru kojeg provodi Ministarstvo,

– prati i inicira mjere vezane na uvođenje novih
proizvoda u gradnju, prati stanje u graditeljstvu, poslovanje osoba koje
sudjeluju u dokazivanju uporabljivosti građevnih proizvoda,

– stručne poslove izrađivanja uputa o primjeni
propisa vezanih za građevne proizvode, davanja stručnih mišljenja i objašnje­nja
kao i edukacije i unapređenje rada tijela graditeljstva s tim u vezi, te
poslove usklađivanja tehničkog zakonodavstva i među­narodnu suradnju iz
djelokruga Odsjeka,

–
sudjeluje u poslovima iz djelokruga drugih ustrojstvenih jedinica Sektora za
graditeljstvo.

9.
ZAVOD ZA PROSTORNO PLANIRANJE

Članak
11.

Zavod za prostorno planiranje, u okviru svog
djelokruga, izrađuje i prati provođenje Strategije i Programa prostornog uređenja
Republike Hrvatske i drugih dokumenata prostornog uređenja koje donosi Sabor
Republike Hrvatske te dvogodišnjeg programa unaprjeđenja stanja u prostoru
Republike Hrvatske, izrađuje osnove korištenja prostora Republike Hrvatske i
dvo­godišnjeg izvješća o stanju u prostoru.

Zavod obavlja stručno-analitičke poslove iz područja
prostornog planiranja i uređivanja prostora koji zahtijevaju primjenu posebnih
metoda i načina rada. zavod predlaže osiguranje financijskih sredstava za
izradu dokumenata koji su mu u nadležnosti kao i istraživanja nužnih za njihovu
izradu. Uspostavlja i vodi informacijski sustav i dokumentaciju o prostoru i
prostornom planiranju Republike Hrvatske.

U Zavodu za prostorno planiranje ustrojavaju se:

9.1. Odjel za opću politiku prostornog uređenja

9.2.
Odjel za informacijski sustav.

9.1.
Odjel za opću politiku prostornog uređenja

Odjel za opću politiku prostornog uređenja, u okviru
svog djelokruga, izrađuje i prati provođenje Strategije i Programa prostornog
uređenja Republike Hrvatske i drugih dokumenata prostornog uređenja koje donosi
Sabor Republike Hrvatske te dvo­godišnjeg programa unaprjeđenja stanja u
prostoru Republike Hrvatske, izrađuje osnove korištenja prostora Republike
Hrvatske i dvogodišnjeg izvješća o stanju u prostoru.

Odjel za opću politiku prostornog uređenja obavlja
stručno--analitičke poslove iz područja prostornog planiranja i uređivanja
prostora koji zahtijevaju primjenu posebnih metoda i načina rada. Zavod predlaže
osiguranje financijskih sredstava za izradu dokumenata koji su mu u nadležnosti
kao i istraživanja nužnih za njihovu izradu. Uspostavlja i vodi informacijski
sustav i dokumentaciju o prostoru i prostornom planiranju Republike Hrvatske.

9.2.
Odjel za informacijski sustav

Odjel
za informacijski sustav uspostavlja i vodi informacijski sustav i dokumentaciju
o prostoru i prostornom planiranju Republike Hrvatske. Istražuje, priprema i
koordinira izradu studija od važnosti za prostorno uređenje Republike Hrvatske
i afirmaciju njenog prostora u Europi i svijetu, te priprema izdavačku
djelatnost.

III.
UPRAVLJANJE UPRAVNIM ORGANIZACIJAMA U SASTAVU MINISTARSTVA I UNUTARNJIM
USTROJSTVENIM JEDINICAMA

Članak
12.

Ministar
predstavlja Ministarstvo i upravlja njegovim radom.

U slučaju odsutnosti ili spriječenosti ministra zamjenjuje
ga državni tajnik kojeg odredi ministar.

Radom upravnih organizacija ustrojenih u sastavu
Ministarstva upravlja pomoćnik ministra i ravnatelj Zavoda.

Radom Uprave za stanovanje, komunalno gospodarstvo i
graditeljstvo upravlja državni tajnik kojeg odredi ministar.

Radom Uprave za zaštitu okoliša, Samostalne službe za
zakonodavstvo i Samostalne službe za žalbe i prekršaje koordinira državni
tajnik kojeg odredi ministar.

Radom samostalnih službi upravlja načelnik.

Članak 13.

Na čelu Kabineta ministra je tajnik Kabineta.

Na čelu sektora su načelnici sektora.

Na čelu odjela su načelnici odjela.

Na čelu odsjeka u odjelima su voditelji odsjeka.

Na čelu pododsjeka u odjelima su voditelji
pododsjeka.

Članak 14.

Državni tajnik odgovoran je za svoj rad Vladi
Republike Hrvatske i ministru.

Tajnik Ministarstva, pomoćnici ministra i ravnatelj
Zavoda za prostorno planiranje za svoj rad odgovaraju ministru.

Načelnici samostalnih službi i načelnici sektora u
sastavu Uprave odgovorni su za svoj rad ministru i državnom tajniku kojeg
odredi ministar.

Načelnici odjela u sastavu uprava odgovorni su za
svoj rad ministru, državnom tajniku i pomoćniku ministra koji upravlja tom
upravom.

Načelnici odjela u sastavu samostalnih službi
odgovorni su za svoj rad ministru, državnom tajniku i načelniku samostalne službe.

Načelnici odjela u sastavu sektora odgovorni su za
svoj rad ministru, državnom tajniku, pomoćniku ministra i načelniku sektora.

Načelnici odjela u sastavu Tajništva Ministarstva
odgovorni su za svoj rad ministru, državnom tajniku i tajniku Ministarstva.

Načelnici odjela u sastavu Zavoda odgovorni su za
svoj rad ministru, državnom tajniku i ravnatelju Zavoda.

Voditelj odsjeka u sastavu odjela u upravnoj
organizaciji odgovorni su za svoj rad ministru, državnom tajniku, pomoćniku
ministra i načelniku odjela.

Voditelji
pododsjeka u sastavu odjela u upravnoj organizaciji odgovorni su za svoj rad
ministru, državnom tajniku, pomoćniku ministra, načelniku odjela i voditelju
Odsjeka.

Voditelji pododsjeka u sastavu odjela u Tajništvu
Ministarstva odgovorni su za svoj rad ministru, državnom tajniku, tajniku
Ministarstva, načelniku odjela i voditelju Odsjeka.

IV. SLUŽBENICI I NAMJEŠTENICI MINISTARSTVA

Članak 15.

Poslove i zadatke iz djelokruga Ministarstva ovisno o
vrsti, složenosti, stručnoj spremi i drugim uvjetima obavljaju državni službenici
i namještenici raspoređeni na radna mjesta, sukladno propisima.

Okvirni broj državnih službenika i namještenika
potrebnih za obavljanje poslova iz djelokruga Ministarstva prikazan je u tablici
koja je sastavni dio ove Uredbe, a koja se ne objavljuje u »Narod­nim
novinama«.

V. PRIJELAZNE I ZAVRŠNE ODREDBE

Članak 16.

Pitanja od značaja za rad Ministarstva koja nisu uređena
zakonom, Uredbom o načelima za unutarnje ustrojstvo tijela državne uprave i
ovom Uredbom utvrdit će se Pravilnikom o unutarnjem redu Ministarstva, a
osobito broj potrebnih državnih službenika i namještenika s naznakom njihovih
osnovnih poslova i zadataka, te stručnih uvjeta potrebnih za njihovo
obavljanje, kao i njihove ovlasti i odgovornosti.

Pravilnik o unutarnjem redu Ministarstva donijet će
ministar, u skladu s ovom Uredbom, u roku od 30 dana, od dana stupanja na snagu
ove Uredbe.

U roku od 30 dana od dana stupanja na snagu
Pravilnika iz stavka 2. ovoga članka ministar će donijeti rješenje o rasporedu
državnih službenika i namještenika na radna mjesta.

Članak 17.

Danom stupanja na snagu ove Uredbe prestaje važiti
Uredba o unutarnjem ustrojstvu Ministarstva zaštite okoliša i prostornog uređenja
(»Narodne novine«, br. 27/2003 i 198/2003).

Članak 18.

Ova Uredba stupa na snagu danom objave u »Narodnim
novinama«.

Klasa: 023-03/04-01/12

Urbroj: 5030115-04-1

Zagreb, 3. veljače 2004.

Potpredsjednica i ministrica
obitelji, branitelja i
međugeneracijske solidarnosti
**Jadranka** **Kosor****, dipl****. iur****.,** v. r.

Uredba, NN 16/2004-474